Document ID: 32002R0065

Kommissionens forordning (EF) nr. 65/2002
af 14. januar 2002
om syvende ændring af Rådets forordning (EF) nr. 467/2001 om forbud mod udførsel af visse varer og tjenesteydelser til Afghanistan, om styrkelse af flyveforbuddet og om udvidelse af indefrysningen af midler og andre økonomiske ressourcer over for Taliban i Afghanistan og om ophævelse af forordning (EF) nr. 337/2000
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 467/2001 af 6. marts 2001 om forbud mod udførsel af visse varer og tjenesteydelser til Afghanistan, om styrkelse af flyveforbuddet og om udvidelse af indefrysningen af midler og andre økonomiske ressourcer over for Taliban i Afghanistan og om ophævelse af forordning (EF) nr. 337/2000(1), senest ændret ved Kommissionens forordning (EF) nr. 2604/2001(2), særlig artikel 10, stk. 1, andet afsnit, og
ud fra følgende betragtninger:
(1) I artikel 10 i forordning (EF) nr. 467/2001 bemyndiges Kommissionen til at ændre bilag I på grundlag af afgørelser truffet af De Forenede Nationers Sikkerhedsråd eller Taliban-Sanktionskomitéen.
(2) Bilag I til forordning (EF) nr. 467/2001 indeholder listen over personer og enheder, der er omfattet af indefrysningen af midler i henhold til nævnte forordning.
(3) Taliban-Sanktionskomitéen besluttede den 11. januar 2002 at ændre listen over personer, enheder og organer, hvis midler skal indefryses, og bilag I bør derfor ændres tilsvarende -
UDSTEDT FØLGENDE FORORDNING:
Artikel 1
Følgende personer, enheder og organer føjes til bilag I til forordning (EF) nr. 467/2001:
1) Afghan Support Committee (ASC), aka Lajnat Ul Masa Eidatul Afghania, Jamiat Ayat-Ur-Rhas Al Islamia, Jamiat Ihya Ul Turath Al Islamia og Ahya Ul Turas; kontoradresser: hovedkvarter: G.T. Road (sandsynligvis Grand Trunk Road), ved Pushtoon Garhi Pabbi, Peshawar, Pakistan; Cheprahar Hadda, Mia Omar Sabaqah School, Jalabad, Afghanistan
2) Revival of Islamic Heritage Society (RIHS), aka Jamiat Ihia Al-Turath Al-Islamiya, Revival of Islamic Society Heritage On the African Continent, Jamia Ihya Ul Turath; kontoradresser: Pakistan og Afghanistan. NB: Kun disse enheders kontorer i Pakistan og Afghanistan er udpeget
3) Al-Libi Abd Al Muhsin, aka Ibrahim Ali Muhammed Abu Bakr - har tilknytning til nr. 1 og 2.
4) Al-Jaziri, Abu Bakr, algerisk statsborger; adresse: Peshawar, Pakistan - har tilknytning til nr. 1.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 14. januar 2002.

Labels: 2
5
8
13
18